இந்த உரையாடல் வெளியானதும் அதிமுக அரசு என்ன செய்திருக்க வேண்டும் ? உடனடியாக ஒரு விசாரணை ஆணையத்தை அமைத்து, டாடா நிறுவனத்தோடு, திமுக அரசு செய்த ஒப்பந்தங்கள் அனைத்தையும் விசாரிக்க உத்தரவிட்டிருக்க வேண்டும். ஜாபர் சேட் மீது புதிய வழக்கை பதிவு செய்திருக்க வேண்டும். ஆனால், உரையாடல்கள் வெளியாகி இரண்டு மாதங்கள் கடந்தும், தமிழக அரசு எந்த நடவடிக்கையும் எடுக்கவில்லை. இது நியாயமாக செய்ய வேண்டிய நடவடிக்கை என்பது மட்டுமல்ல….. அரசியல் ரீதியாக ஜெயலலிதாவுக்கு இது எத்தகைய ஆதாயத்தை அளிக்கும் ? ஆனால், எதுவுமே செய்யாமல் இருப்பதால்தான், ஜெயலலிதா அரசு முட்டாள் அரசு.